ফের রাজ্যের মুকুটে কেন্দ্রের পুরস্কার, উচ্ছ্বসিত মুখ্যমন্ত্রী

ওয়েবডেস্ক- আবারো রাজ্যের (State Government) মুকুটে কেন্দ্রের পুরস্কার (Central Government Award)। এবার বৃষ্টির জল সংরক্ষণে অসামান্য উদ্যোগের স্বীকৃতি স্বরূপ কেন্দ্রীয় সরকারের জল সংরক্ষণ পুরস্কার (Water Conservation Award) পাচ্ছে রাজ্যের দুটি প্রতিষ্ঠান।

রাজ্যের ‘নবদিগন্ত ইন্ডাস্ট্রিয়াল টাউনশিপ’ (Navdiganta Industrial Township) এবং কলকাতার ‘আর্মি পাবলিক স্কুল’-কে (Army Public School) এই পুরস্কার দেওয়া হবে। কেন্দ্রীয় জলশক্তি মন্ত্রকের (Union Ministry of Jal Shakti) তরফে একথা ঘোষণা করা হয়েছে। আগামী ১৮ নভেম্বর নয়াদিল্লির বিজ্ঞান ভবনে হবে পুরস্কার বিতরণ অনুষ্ঠান।

এই সাফল্যে উচ্ছ্বসিত মুখ্যমন্ত্রী মমতা বন্দ্যোপাধ্যায় তার এক্স হ্যান্ডেলে লেখেন, বাংলা ও তার নগর ব্যবস্থাপনার জন্য গর্বের মুহূর্ত পশ্চিমবঙ্গের নবদিগন্ত ইন্ডাস্ট্রিয়াল টাউনশিপ অথরিটি (সেক্টর ভি) ন্যাশনাল ওয়াটার অ্যাওয়ার্ড  ২০২৪’ এ সেরা নগর স্থানীয় সংস্থা বিভাগে স্থান পেয়েছে। জলশক্তি মন্ত্রকের এই সম্মান আমাদের দীর্ঘ মেয়াদী জল ব্যবস্থাপনা ও শহুরে স্থিতিশীলতার প্রতিশ্রুতির সাক্ষ্য বহন করে।

আরও পড়ুন-  এসএসসি পরীক্ষায় নম্বর বিন্যাস মামলার শুনানি স্থগিত হাইকোর্টের!

সেরা পুরসভার বিভাগে উত্তরপ্রদেশের আগ্রা নগরনিগমের সঙ্গে যুগ্মভাবে তৃতীয় স্থান অর্জন করেছে পশ্চিমবঙ্গের নবদিগন্ত ইন্ডাস্ট্রিয়াল টাউনশিপ। অন্যদিকে, জল সংরক্ষণে দেশসেরা স্কুলের মধ্যে কলকাতার আর্মি পাবলিক স্কুল  যুগ্মভাবে প্রথম স্থান পেয়েছে ছত্তিশগড়ের ‘কৃষ্ণ পাবলিক স্কুল’ এর সঙ্গে।

এই বছরের তালিকায় সেরা তিন রাজ্য হল মহারাষ্ট্র, গুজরাট এবং হরিয়ানা। ৬৭টি জেলা, ৬টি পুরনিগম এবং একটি পুরসভাকে এই পুরস্কারে সম্মানিত করা হবে। প্রথম বিভাগের শীর্ষ জেলা পাবে দুকোটি টাকা করে,  দ্বিতীয় বিভাগের শীর্ষ জেলা পাবে এক কোটি টাকা, আর তৃতীয় বিভাগের শীর্ষ জেলা পাবে ২৫ লক্ষ টাকা।

ভবিষ্যতের জলসঙ্কট রুখতে কেন্দ্র ইতিমধ্যেই শহরাঞ্চলভিত্তিক জল সংরক্ষণ মিশন-এ জোর দিয়েছে। পুরসভাগুলিকে অন্তত দুই হাজার জল সংরক্ষণ পরিকাঠামো নির্মাণের নির্দেশ দেওয়া হয়েছে। এই উদ্যোগকে উৎসাহিত করতেই কেন্দ্রীয় সরকার রাজ্য, জেলা, পুরনিগম ও শিক্ষাপ্রতিষ্ঠান পর্যায়ে পুরস্কার ঘোষণা করেছে।

দেখুন আরও খবর-